Լյուբով Պանչենկո

Լյուբով Միխայլովնա Պանչենկո (, ), ուկրաինացի նկարիչ-մոդավորող, Բուչա քաղաքի պատվավոր քաղաքացի, Վ. Սիուսի անվան մրցանակի դափնեկիր (2001), Ուկրաինուհիների միության անդամ։ Պատկանել է նկարիչ-վաթսունականների խմբին, որոնք վերականգնել են ուկրաինական մշակույթը Խրուշչովյան ձնհալի ժամանակ։

Կենսագրություն 
Ծնվել է 1938 թվականի փետրվարի 2-ին Կիևի մարզի Յաբլունկա գյուղում (1966 թվականից՝ Բուչա գյուղի կազմում, այժմ Բուչա քաղաքը)։

1950-ականների վերջին ավարտել է Կիևի կիրառական արվեստի դպրոցը (ասեղնագործության բաժին)։ Այնուհետև աշխատել է կարի արտադրամասում և միևնույն ժամանակ ընդլայնել արվեստի վերաբերյալ գիտելիքները, հետաքրքրվել լինոփորագրությամբ։

1968 թվականին ընդունվել է Ուկրաինայի  Ի. Ֆեոդորովի անվան պոլիգրաֆիկ ինստիտուտի գրաֆիկայի ֆակուլտետի երեկոյան բաժինը։

1960-ական թվականներին հաճախել է «Սովրեմեննիկ» ստեղծագործ երիտասարդների ակումբ, դարձել նրա «Ворота» գրական սեկցիայի անդամ։

Լյովոբ Պանչենկոն աշխատել է Նախագծային-կոնստրուկտորական տեխնոլոգիական ինստիտուտում որպես նկարիչ-մոդելյոր և Մոդելների հանրապետական տանը։ Այդ ժամանակ ստեղծել է մի շարք ակվարելներ, հագուստի մոդելներ, ասեղնագործությունների նմուշներ, գրքերի գրաֆիկական ներդիրներ, գեղանկարչական կտավներ։ Նրա ասեղնագործությունների շատ մշակումներ հրապարակվել են «Радянська жінка» («Խորհրդային կին») ամսագրում։

Լյուբով Պանչենկոն ձգտել է նպաստել ուկրաինական լեզի և մշակույթի պահպանմանը։ Նա նկարել է պիսանկաներ, ասեղնագործել երգչախմբերի ազգային տարազները, գումար հավաքել քաղբանտարկյալներին օգնելու համար, ովքեր պատիժ էին կրում «հակասովետական ագիտացիայի և պրոպագանդայի համար»։ Նրա մասնակցությամբ Կիևում վերածնվել է Սուրբ Ծննդյան ծեսերգերով տներում շրջելու և վերտեպի ավանդույթը։

Ապրել է Լեսնայա Բուչայում։

2022 թվականի ապրիլի 30-ին, Ուկրաինայի հերոս քաղաք Բուչայի քաղաքապետ Անատոլի Ֆեդորուկի հայտատարության համաձայն, Լյուբով Պանչեկոն մահացել է 85 տարեկան հասակում։ «Կինը կյանքից հեռացավ դեպի հավերժություն 85 տարեկանում։ Լյուբով Պանչենկոյին չէին կարող կոտրել ՊԱԿ-ում, բայց նկարիչը մեծապես տուժեց ռուսական նոր ներխուժման ժամանակ»,- ասել է Ֆեդորուկը։

Թաղվել է 2022 թվականի մայիսի 2-ին Բուչայում՝ Յաբլունսկի գերեզմանատանը, ամուսնու՝ նկարիչ Ալեքսեյ Օլեյնիկի գերեզմանի կողքին։

Ցուցահանդեսներ 
2008 թվականին Ուկրաինայի գրականության ազգային թանգարանում ներկայացվել է Լյուբով Պանչենկոյի հոբելյանական ցուցահանդեսը՝ ավելի քան 150 աշխատանք՝ գեղանկարչություն, գրաֆիկա, ապլիկացիա։ Իրավապաշտպան և գրող Եվգենի Սվերստյուկն ասել է. «Այս ստեղծագործությունները ակնհայտորեն կրում են հանճարեղության դրոշմը։ Նա ապրում է իր աշխարհում, նա բացահայտում է այդ աշխարհը մեզ համար»։

2014 թվականին Կիևի Գրուշևսկու թանգարանում ներկայացվել է «Իմ աշխարհը» ցուցահանդեսը։

Ներկայում Պանչենկոյի աշխատանքները պահվում են նրա ընկերների մասնավոր հավաքածուներում, ինչպես նաև Կիևի վ
աթսունականների թանգարանում։

Ծանոթագրություններ

Գրականություն 

 Любов Панченко: повернення: альбом / передм. Олена Лодзинська, Василь Перевальський, Діана Клочко ; упорядн. Олена Лодзинська, Любов Крупник ; переклад на англ. Ольга Грабар, Соломія Джаман, Олексій Плохотюк ; дизайн Олексій Чекаль. — Київ-Харків : Видавець Олександр Савчук, 2021. — 256 с., 270 іл. — ISBN 978-617-7538-74-4.

Ուկրաինացի արվեստագետներ
Նորաձևության դիզայներներ
Ուկրաինացի նկարչուհիներ
Նկարիչներ այբբենական կարգով
Ուկրաինացի նկարիչներ
Ուկրաինացի կին արվեստագետներ